Na temelju Pravilnika o financiranju javnih potreba Grada Kastva (KLASA: 402-08/16-01/07, URBROJ: 2170-05-02/9-16-1 od 15. siječnja 2016. godine) Gradonačelnik Grada Kastva raspisuje sljedeći

**DODATNI JAVNI POZIV**

**za financiranje javnih potreba za ostale djelatnosti u 2023. godini**

Predmet ovog Javnog poziva je prikupljanje prijava programa i projekata za financiranje ili sufinanciranje javnih potreba u ostalim djelatnostima u 2023. godini.

Prijave se podnose za sljedeća područja:

1. zdravstvo

2. socijalna skrb

3. predškolski odgoj

4. osnovno školstvo

5. tehnička kultura

6. očuvanje okoliša

7. treća životna dob

9. mladi

9. ostalo

Kriteriji i prioriteti temeljem kojih će se utvrđivati prednost pri analizi prijavljenih programa i projekata su:

* ostvarenje iznad državnog zdravstvenog standarda
* ostvarenje iznad državnog pedagoškog standarda
* poboljšanje uvjeta skrbi o djeci predškolske dobi
* poticanje inovatorstva
* afirmacija aktivnosti osoba treće životne dobi
* očuvanje okoliša i održivi razvoj
* angažiranje osoba mlađih od 18 godina
* ostvarenje partnerstva na programu

Ovim Javnim pozivom dodjeljuju se sredstva iz proračuna Grada Kastva, koja nisu raspoređena Odlukom o financiranju javnih potreba u ostalim djelatnostima za 2023. godinu (KLASA:402-08/22-01/32, URBROJ: 2170-07-02/02-23-19 od 6. ožujka 2023.g.) u ukupnom iznosu od 5.280,00 eur-a.

Grad Kastav će dodjeljivati sredstva za financiranje programa i projekata organizacijama (u daljnjem tekstu: Korisnici), uz uvjet da:

* su upisani u odgovarajući Registar;
* su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonima;
* program ili projekt koji prijave na javni poziv Grada Kastva bude ocijenjen kao značajan (kvalitetan, inovativan i koristan) za razvoj društva i zadovoljenje javnih potreba Grada definiranih razvojnim i strateškim dokumentima, odnosno uvjetima svakog pojedinog poziva;
* su uredno ispunili obveze iz svih prethodno sklopljenih ugovora o financiranju iz proračuna Grada Kastva i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada Kastva;
* se protiv Korisnika, odnosno osobe ovlaštene za zastupanje i voditelja programa, ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba ili javnih ovlasti, odnosno pružanje socijalnih usluga;
* imaju uređen sustav prikupljanja članarina te uredno predaju sva izvješća Gradu Kastvu i drugim institucijama.

Na Javni poziv mogu se prijaviti udruge i ostale organizacije (u daljnjem tekstu: Prijavitelji) koje imaju sjedište u Republici Hrvatskoj te su registrirane za obavljanje djelatnosti u navedenim područjima.

Prijave na ovaj Javni poziv moraju sadržavati sljedeću obveznu dokumentaciju:

1. **Ispunjene prijavne obrasce\*:**

 Obrazac 1 Obrazac opisa programa ili projekta

 Obrazac 2 Obrazac proračuna programa ili projekta

 Obrazac 3 Izjava o partnerstvu (ukoliko se prijavljuje u partnerstvu)

 Obrazac 4 Prijava potrebe korištenja prostora za provedbu programa ili projekta

 Obrazac 5 Izjava o financiranim projektima

 Obrazac 6 Izjava o nepostojanju dvostrukog financiranja

 \*Prijavni obrasci moraju biti ispunjeni putem računala, isprintani, potpisani i pečatirani.

2. **Životopis voditelja ili voditeljice programa.**

3. **Izvadak iz odgovarajućeg registra, ne stariji od 3 mjeseca od dana objave ovog Javnog poziva.**

4. **Uvjerenje da se protiv osobe ovlaštene za zastupanje Prijavitelja, a koja je potpisala prijavne obrasce, ne vodi kazneni postupak i nije pravomoćno osuđena za prekršaje ili kaznena djela, ne starije od 3 mjeseca od dana objave ovog Javnog poziva.**

5. **Preslika ovjerenog financijskog izvješća o poslovanju, ili odluku upravljačkog tijela Prijavitelja da se ne sastavlja financijsko izvješće (za one organizacije koje nisu obveznici sastavljanja financijskog izvješća), za 2022. godinu.**

6. **Potvrda nadležne Porezne uprave o nepostojanju duga Prijavitelja, ne starija od 30 dana od dana objave ovog Javnog poziva.**

7. **Potvrda o nepostojanju duga Prijavitelja prema Gradu Kastvu\*\*, ne starija od 30 dana od dana objave ovog Javnog poziva.**

 \*\*Zahtjev za izdavanje potvrde može se zatražiti na e-mail: tatjana.sirola@kastav.hr

Osim obvezne dokumentacije, Prijavitelji mogu priložiti i sljedeću dokumentaciju koja dokazuje ili predstavlja rad Prijavitelja i partnera:

* fotografije, videozapise i zvučne zapise;
* publikacije;
* najave i članke iz medija;
* pisma preporuke relevantnih institucija i donatora.

Prijave pristigle izvan roka određenog ovim Javnim pozivom, nepotpune prijave i prijave Prijavitelja koji ima nepodmirene obveze prema Gradu Kastvu, neće se razmatrati.

Prijave se dostavljaju:

a) **putem e-mail adrese:** **info@kastav.hr****, s naslovom e-maila ''Prijava na Javni poziv za javne potrebe u ostalim djelatnostima u 2023. godini'', ili**

b) **preporučeno poštom na adresu Grad Kastav, Zakona kastafskega 3, 51215 Kastav, s naznakom ''Prijava na Javni poziv za javne potrebe u ostalim djelatnostima u 2023. godini'', ili**

c) **osobnom predajom u pisarnici Grada Kastva na adresi Grad Kastav, Zakona kastafskega 3, 51215 Kastav, u zatvorenoj kuverti s naznakom ''Prijava na Javni poziv za javne potrebe u ostalim djelatnostima u 2023. godini''.**

**Prijave se dostavljaju zaključno s 25. kolovoza 2023. godine.**

Obrasci prijave dostupni su na mrežnoj stranici Grada Kastva: [www.kastav.hr](http://www.kastav.hr). U slučaju potrebe, dodatne informacije mogu se dobiti na telefon 051/688-210 ili na e-mail: neva.andonov@kastav.hr.

S predlagateljem programa i projekta, kojem su odobrena financijska sredstva na temelju odluke o dodjeli sredstava, Grad Kastav sklapa ugovor o financiranju koji dostavljam predlagatelju kao korisniku financijskih sredstava.

Odobrena sredstva moraju se koristiti namjenski, uz poštivanje ugovorenih rokova izvršenja programa, projekta ili aktivnosti te ugovorenih rokova dostave polugodišnjih i godišnjih izvješća. Ako korisnik sredstava nenamjenski koristi sredstva, ne izvrši program ili ne podnese propisana izvješća, dužan je vratiti primljena sredstva zajedno sa zakonskim zateznim kamatama obračunatim od dana primitka sredstava.

Grad Kastav zadržava pravo praćenja izvršenja programa korisnika financijskih sredstava te kontrole namjenskog korištenja sredstava do pet godina nakon završetka programa.

Korisnik financijskih sredstava obvezan je u svim tiskanim i elektroničkim materijalima kao i medijskim objavama na vidljivom mjestu istaknuti grb i naziv Grada Kastva kao institucije koja sufinancira program ili projekt koji je predmet ugovora.

KLASA: 402-08/22-01/32

URBROJ : 2170-7-02/02-23-42

Kastav, 24. srpnja 2023.g.

 Gradonačelnik Grada Kastva

 Matej Mostarac